Народни музеј

Ускршњи базар
2026-04-02 14:00 - 19:00 (Europe/Belgrade) | Народни музеј Србије
Ускршњи базар биће одржан 2. априла, од 14 до 19 часова, у атријуму Народног музеја Србије. Улаз је бесплатан, а догађај представља лепу прилику да празничну атмосферу обогатимо солидарношћу и подршком.
Своје радове излагаће организације које пружају подршку различитим осетљивим групама: На пола пута, Центар за интеграцију младих, Дневни боравак Сунце, Дневни боравак Стари град, ЛицеУлице, Дечије срце, Центар Звезда, Центар за позитиван развој деце и омладине, ШОСО „Вожд“.
Искористите ову јединствену прилику да купите ускршње поклоне, упознате се са радом наведених организација и својим присуством допринесете топлијој и хуманијој празничној атмосфери.
Програм је бесплатан за све посетиоце, а претходне пријаве нису потребне.
